Nepoznati počinitelji provalili su sinoć u ured načelnika Službe organiziranog kriminala Željka Dolačkog, u zgradu MUP-a u Heinzelovoj, te ukrali dva kilograma zlata i 280.000 eura

'Jest. To može biti ili dokazni materijal ili materijal za operativne akcije - za otkupnine, operativne troškove i slično. Zlato bi prije bilo dokazni materijal, oduzet u nekom slučaju. Budući da je to dosta novca, onda je i to vjerojatno bilo oduzeto, ali može biti i za operativne troškove. A možda je dio za jedno, dio za drugo', kaže Cvrtila.

Upitan tko će sada snositi odgovornost, odgovara da je riječ o tzv. tipovanoj provali. 'To znači da je netko znao. Vrlo je izvjesno da je netko iznutra dao informaciju za to ili eventualno da je onaj kome je to oduzeto - ako je oduzeto - znao točno gdje to jest. Jer to je već moglo biti negdje, ili u centralnom skladištu MUP-a ili predano na sud... Taj materijal se, inače, mora predati odvjetništvu, odnosno sudu, obično u roku od 30 dana. Ne bi netko išao riskirati provalu u policiji ako ne zna što će naći u sefu', zaključio je Cvrtila.